Düsseldorf

Düsseldorf (skrátene D´Dorf) je mesto v západnej časti Nemecka a hlavné mesto spolkovej krajiny Severné Porýnie-Vestfálsko. Mesto leží na rieke Rýn, na ktorej má dva vnútrozemské prístavy. Nadregionálne je mesto známe svojou nákupnou ulicou Königsallee, svojím Starým mestom a karnevalom. V meste sú štyri vysoké školy, medzi nimi Akadémia umenia a Univerzita Heinricha Heineho.

 Obyvateľstvo 
Mesto Düsseldorf je s populáciou 629 047 (k 31. decembru 2022) siedmym najväčším mestom v Nemecku. Z celkovej populácie mesta má 109 883 obyvateľov zahraničný pôvod, z nich väčšina (81,742) pochádza z iných krajín Európy. Najväčšie národnostné menšiny predstavujú Turci, Gréci a Taliani. Mesto Düsseldorf má tretiu najväčšiu japonskú komunitu v Európe. Düsseldorf má aj tretiu najväčšiu židovskú populáciu v Nemecku o počte 7 600 príslušníkov.

 Členenie mesta 
 číslo obvodu mestské časti počet obyvateľov rozloha [1000 m2] Mestský obvod 1 Altstadt, Derendorf, Golzheim, Carlstadt, Pempelfort, Stadtmitte 74 900 6597 Mestský obvod 2 Düsseltal, Flingern-Nord, Flingern-Süd 56 200 7828 Mestský obvod 3 Bilk, Flehe, Friedrichstadt, Hafen, Hamm, Oberbilk, Unterbilk, Volmerswerth 109 320 4517 Mestský obvod 4 Heerdt, Lörick, Niederkassel, Oberkassel 39 600 3100 Mestský obvod 5 Angermund, Kaiserswerth, Kalkum, Lohausen, Stockum, Wittlaer 32 350 636 Mestský obvod 6 Lichtenbroich, Mörsenbroich, Rath, Unterrath 59 000 3027 Mestský obvod 7 Gerresheim, Grafenberg, Hubbelrath, Ludenberg 44 200 1581 Mestský obvod 8 Eller, Lierenfeld, Unterbach, Vennhausen 56 520 2685 Mestský obvod 9 Benrath, Hassels, Himmelgeist, Holthausen, Itter, Reisholz, Urdenbach, Wersten 89 160 2438 Mestský obvod 10 Garath, Hellerhof 24 920 4456

 Starostovia mesta od konca druhej svetovej vojny 
 1945 – 1946: Walter Kolb (SPD)
 1946 – 1947: Karl Arnold (CDU)
 1947 – 1956: Josef Gockeln (CDU)
 1956 – 1959: Georg Glock (SPD)
 1960 – 1961: Willi Becker (SPD)
 1961 – 1961: Fritz Vomfelde (CDU)
 1961 – 1964: Peter Müller (CDU)
 1964 – 1974: Willi Becker (SPD)
 1974 – 1979: Klaus Bungert (SPD)
 1979 – 1984: Josef Kürten (CDU)
 1984 – 1994: Klaus Bungert (SPD)
 1994 – 1999: Marie-Luise Smeets (SPD)
 1999 – 2008: Joachim Erwin (CDU)
 2008 – 2014: Dirk Elbers (CDU)
 2014 – 2020: Thomas Geisel (SPD)
 2020 – súčasnosť: Stephan Keller (CDU)

 Osobnosti mesta 
 Anna Klévska (* 1515 – † 1557), anglická kráľovná ako manželka Henricha VIII.
 Friedrich Spee (* 1591 – † 1635), jezuita, morálny teológ, barokový lyrik a duchovný spisovateľ
 Eleonóra Magdaléna Falcko-neuburská (* 1655 – † 1720), rímsko-nemecká cisárovná, česká a uhorská kráľovná ako manželka Leopolda I.
 Mária Anna Falcká (* 1667 – † 1740), španielska kráľovná ako  manželka Karola II. 
 Friedrich Heinrich Jacobi (* 1743 – † 1819), filozof a spisovateľ
 Heinrich Heine (* 1797 – † 1856), básnik a prozaik
 Felix Klein (* 1849 – † 1925), matematik
 Paul Natorp (* 1854 – † 1924), filozof
 Theodor Litt (* 1880 – † 1962), pedagóg a filozof
 Luise Rainerová (* 1910 – † 2014), americko-nemecká herečka, držiteľka Oscara
 Karl Otto Apel (* 1922 – † 2017), filozof
 Jürgen Habermas (* 1929), filozof a sociológ
 Jürgen Mittelstraß (* 1936), filozof
 Wim Wenders (* 1945), režisér
 Heike Makatsch (* 1971), herečka
 Philipp Gogulla (* 1987), hokejista

 Partnerské mestá 
  Ammán, Jordánsko
  Belehrad, Srbsko
  Čunking, Čína
  Haifa, Izrael 
  Chemnitz, Nemecko
  Chicago, USA
  Lillehammer, Nórsko
  Moskva, Rusko
  Palma de Mallorca, Španielsko
  Reading, Veľká Británia
  Toulouse, Francúzsko
  Varšava, Poľsko

 Referencie 

 Iné projekty 

 Zdroj 


Kategória:Mestá v Severnom Porýní-Vestfálsku
Kategória:Hlavné mestá nemeckých spolkových krajín
Kategória:Sídla na Rýne